## Slovačka književnost do kraja XIX. stoljeća

|  |  |
| --- | --- |
| **Naziv** | Slovačka književnost do kraja XIX. stoljeća |
| **Organizacijska jedinica** | Katedra za slovački jezik i književnost |
| **ECTS bodovi** | 5 |
| **Šifra** | 50880 |
| **Semestri izvođenja** | Ljetni |
| **Nastavnici** | dr.sc. Zrinka Kovačević, izv. prof. (nositelj) |
| **Satnica** | |  |  | | --- | --- | | Predavanja | 30 | | Seminar | 30 | |
| **Preduvjeti** | Nema |
| **Cilj** | Upoznati studente s poviješću slovačke književnosti od najstarijih razdoblja (9.st.) do početka realizma (70-e god. 19.st.), ovladati kronološkim modelom razvoja slovačke književnosti u europskom kontekstu, te razumijevanjem povijesne stvarnosti kroz tekstološku interpretaciju odabranih književnih djela. |
| **Metode podučavanja** | predavanja i seminari, studentska izlaganja i prezentacije, rad s tekstom, zajedničke analize i diskusije, studentsko vođenje dnevnika čitanja, mentorstvo. |
| **Metode ocjenjivanja** | pismena i usmena provjera znanja, provjera studentskih obveza (redovito prisustvovanje na nastavi, redovito obavljanje zadataka i aktivno sudjelovanje na nastavi, izrada i usmena prezentacija najmanje jednoga referata na zadane teme iz opće povijesti književnosti i povijesti starije slovačke književnosti, čitanje odabranih tekstova i pisanje Dnevnika čitanja) |
| **Ishodi učenja** |  |
| |  |  | | --- | --- | | 1. | prepoznati i opisati osnovne slovačke društveno-kulturne i povijesne činjenice bitne za utvrđivanje slovačkih jezičnih i književnih posebnosti u širem europskom kontekstu | | 2. | kritički prosuđivati o pojedinim književnim pojavnostima u slovačkoj književnosti u odnosu na društveno-povijesni kontekst | | 3. | navesti i objasniti specifičnosti odabranih književnopovijesnih razdoblja i književnostilskih formacija slovačke književnosti | | 4. | izdvojiti i analizirati relevantna obilježja književnopovijesnih razdoblja i individualnih djela unutar slovačke književnosti | | |
| **Sadržaj** |  |
| |  |  | | --- | --- | | 1. | Uvod u kolegij. Periodizacija povijesti starije slovačke književnosti. | | 2. | Književna djela velikomoravske provenijencije. Izvorna djela i prijevodi. Čitanje i interpretacija tekstova - Proglas, Moravsko-panonske legendy. | | 3. | Slovačka srednjovjekovna književnost u razdoblju od 11. do 15. stoljeća. Jezik književnosti. Legende i kronike. Čitanje i interpretacija teksta - Maurus: Legenda o sv. Svoradovi a Benediktovi. | | 4. | Ideja humanizma na dvoru Matijaša Korvina. Čitanje i interpretacija tekstova. Anonimna epika u stihovima. Povijesne pjesme. Ljubavna renesansna lirika. Renesansna drama. | | 5. | Latinska humanistička poezija. Znanstveni spisi. | | 6. | Slovački književni barok u europskom kontekstu. Duhovna poezija. Didaktičko-refleksivna poezija. Ljubavna poezija. Memoari i putopisi. | | 7. | Prosvjetiteljstvo, društvene prilike i kulturni život u Slovačkoj. Anton Bernolak, nastanak slovačkoga književnog jezika. Proza i poezija. Jozef Ignac Bajza. | | 8. | Razvoj ideje slavenske uzajamnosti u preporodnoj književnosti. Jan Holly, nastanak povijesnoga i duhovnoga epa. Pavol Jozef Šafarik. Jan Kollar, teorijsko i pjesničko oblikovanje slavenske ideje. Čitanje i interpretacija tekstova - Jan Kollar: Slavy dcera; Jan Holly: epovi. | | 9. | Romantizam u slovačkoj književnosti. Karol Kuzmany, preteča romantizma. Kazalište i drama u službi nacionalne ideje. Jan Chalupka. Čitanje i interpretacija tekstova - Karol Kuzmany: Ladislav; Jan Chalupka: Kocurkovo. | | 10. | Značaj bratislavskoga liceja u formiranju naraštaja. Ludovit Štur. Kodifikacija slovačkoga književnog jezika. Šturova koncepcija umjetnosti i književnosti romantizma. | | 11. | Poezija romantizma. Samo Chalupka, junačka i rodoljubna lirika. Andrej Sladkovič, filozofska i subjektivna orijentacija lirike. Čitanje i interpretacija tekstova - Samo Chalupka: Mor ho!, Turčin Poničan; Andrej Sladkovič: Marina, Detvan. | | 12. | Jan Botto, tvorac balada koje ujedinjavaju nacionalno, narodno, osobno i sveljudsko načelo. Janko Kral, politički pjesnik i bajronovski liričar. Čitanje i interpretacija tekstova - Jan Botto: Margita a Besna, Smrt Janošikova; Janko Kral: Zakliata panna vo Vahu a Divny Janko. | | 13. | Pjesme i himne Janka Matuške i Sama Tomašika. Političke pjesme i prozno stvaralaštvo Jozefa Miloslava Hurbana. Jan Kalinčiak i aktualna društvena orijentacija novele Reštavracia. Čitanje i interpretacija tekstova - J.M.Hurban: Od Silvestra do Troch kralov, Jan Kalinčiak:Reštavracia. | | 14. | Bachov apsolutizam, kriza slovačkoga narodnog pokreta. Memorandum i Matica slovačka. Književna situacija, prijelaz od romantizma prema realizmu. Dramsko stvaralaštvo Jonaša Zaborskoga i Jana Palarika. Čitanje i interpretacija tekstova - Jonaš Zaborsky: Dva dni v Chujave, Najduch, Jan Palarik: Zmierenie alebo Dobrodružstvo pri obžinkoch, Inkognito. | | 15. | Pjesnik i prozaik Ludovit Kubani. Putopisna proza i reportažne crtice Gustava Kazimira Zechentera-Laskomerskoga. Čitanje i interpretacija tekstova - Ludovit Kubani: Valgatha, G:K:Zechenter-Laskomersky: Lipovianska maša. Ponavljanje i priprema za ispit. | | |
|  |  |